Oct 22,2016
సీఎస్‌తో తోషిబా చైర్మెన్‌ షిగా భేటీ
నవతెలంగాణ, వాణిజ్యవిభాగం: జపాన్‌కు చెందిన ప్రముఖ ఎలక్ట్రానిక్స్‌ ఉత్పత్తుల సంస్థ తోషిబా కార్పొరేషన్‌ డైరెక్టర్‌, చైర్మెన్‌ షీగినోరి షీగా శుక్రవారం తెలంగాణ ప్రభుత్వ ఉన్నతాధికారులతో సమావేశమయ్యారు. ప్రభుత్వ ప్రధాన కార్యదర్శి రాజీవ్‌ శర్మ, ముఖ్యమంత్రి ముఖ్యకార్యదర్శి శాంతి కుమారితో భేటీ అయ్యారు. ఈ సమావేశంలో భాగంగా ఆయన కంపెనీ పూర్వపరాలను తెలిపారు. భారత్‌లో మరీ ముఖ్యంగా తెలంగాణలో సంస్థ చేపడుతున్న కార్యకలాపాలను గురించి వివరించారు. ఈ సందర్భంగా అధికారులు రాష్ట్రంలో అమలు పరుస్తున్న 'ఫ్రెండ్లీ ఇండిస్టీయల్‌ పాలసీ' గురించి ఆయనకు తెలియజేశారు. రాష్ట్రంలో కంపెనీ పెట్టుబడుల పట్ల కృతజ్ఞతలు తెలిపిన సీఎస్‌ ప్రభుత్వం తరఫున సంస్థకు పూర్తి సహకారం అందుతుందని తెలిపారు.
మీ స్నేహితులకు రికమెండ్ చెయ్యండి